Benetton
Store norske leksikon,Kunst og estetikk,Søm, klær og mote,Internasjonal tekstilindustri
Benetton er et italiensk motefirma grunnlagt i 1965. Klesdesignet preges av enkle linjer og kraftige farger.
Etablering Benetton ble etablert av søsknene Luciano (født 1935), Giuliana (født 1937), Gilberto (født 1941) og Carlo Benetton (1943–2018). I 1986 ble firmaet aksjeselskap. Variert utbud Firmaet har spesialisert seg på jersey- og strikkeplagg med et nesten ubegrenset fargevalg, samt sportsklær. Merker er blant annet United Colors of Benetton, Undercolors of Benetton og Sisley. Benetton har bygd opp en kleskjede som stort sett er basert på franchising. De selger også tilbehør som sko, klokker, solbriller og lignende. Kraftig vekst i 1980-årene Selskapet har hatt stor internasjonal vekst siden 1980-årene. Kjeden hadde ved begynnelsen av 2000-tallet cirka 5000 butikker i 120 land. Tidligere også aktiv innen sportsutstyr og eide blant annet Nordica (ski), Prince (tennis) og Rollerblade (rulleskøyter).Omsetningen var cirka 18 milliarder norske kroner i 2015 og i underkant av 10 000 medarbeidere. Kontroverser Firmaet vakte fra slutten av 1980-årene oppsikt med sine kontroversielle reklamer, de fleste laget av fotografen Oliviero Toscani (født 1942), som arbeidet for selskapet til 2000. Formel 1 Benetton begynte i Formel 1 som sponsor for Tyrrell-teamet i 1983. Etter noen år som sponsor for diverse team, kjøpte Benetton opp Toleman-teamet før 1986-sesongen og kalte det Benetton Formula. Den Rory Byrne-designede Benetton-BMW B186 var en meget kapabel bil, og i hendene på Gerhard Berger vant Benetton Mexicos Grand Prix allerede i teamets første sesong.Til tross for betydelig satsing ble ikke Benetton et av de absolutte toppteamene, selv om både Allessandro Nannini (1 seier) og Nelson Piquet (3 seire) vant løp med Benetton-bilen. Bildesigneren Ross Brawn ble hentet inn. I 1994 vant Michael Scumacher fører-VM med sin Benetton-Ford. I 1995 vant Schumacher igjen fører-VM og Benetton konstruktør-VM med Benetton-Renault.Michael Schumacher forlot teamet til fordel for Ferrari etter 1995-sesongen, og resultatene ble aldri like strålende igjen. Gerhard Bergers seier på Hockenheim i 1997 ble teamets siste. Benetton-teamet fortsatte til og med 2001-sesongen, etter å ha blitt kjøpt opp av Renault i 2000. Benetton-navnet ble droppet fra 2002-sesongen.   Fakta Antall     Grand Prix-sesonger 16   Grand Prix-seire 27   Pallplasseringer 102   Pole position 15   Raskeste rundetid 36   VM-poeng 861,5   VM-tittel for førere 1994, 1995   VM-tittel for konstruktører 1995 Les mer i Store norske leksikon mote klesdrakt kunsthåndverk i Italia Formel 1 Eksterne lenker Benetton